GULF บวก 2% หลังลงทุน “PTT NGD” 40% บุ๊กรายได้ทันที
GULF บวก 2% หลังลงทุน “PTT NGD” 40% บุ๊กรายได้ทันที ล่าสุดอยู่ที่ 34.25 บาท บวก 0.75 บาท หรือ 2.24% มูลค่าซื้อขาย 334.48 ล้านบาท
GULF บวก 2% หลังลงทุน “PTT NGD” 40% บุ๊กรายได้ทันที ล่าสุดอยู่ที่ 34.25 บาท บวก 0.75 บาท หรือ 2.24% มูลค่าซื้อขาย 334.48 ล้านบาท
24 ธ.ค. 2563

ผู้สื่อข่าวรายงานว่า ราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ล่าสุด ณ เวลา 11.38 น. อยู่ที่ 34.25 บาท บวก 0.75 บาท หรือ 2.24% สูงสุดที่ 34.50 บาท ต่ำสุดที่ 33.25 บาท ด้วยมูลค่าซื้อขาย 334.48 ล้านบาท

ทั้งนี้ GULF แจ้งว่าบริษัทได้เข้าซื้อหุ้นสามัญของบริษัท ปตท. จำหน่ายก๊าซธรรมชาติ จำกัด (PTT NGD) ในสัดส่วน 40% จาก International Power S.A. ด้วยมูลค่าการลงทุนทั้งสิ้น 90 ล้านดอลลาร์สหรัฐ หรือประมาณ 2,700 ล้านบาท โดยได้เข้าลงนามสัญญาซื้อขายหุ้น (Share Purchase Agreement) กับ International Power S.A. พร้อมทั้งดำเนินการโอนหุ้นในวันที่ 23 ธันวาคม 2563
ทั้งนี้ ส่งผลให้สัดส่วนการถือหุ้นใน PTT NGD ภายหลังจากการซื้อขายหุ้น ประกอบด้วย บริษัท ปตท. จำกัด (มหาชน) หรือ PTT ถือหุ้น 58% , GULF ถือหุ้น 40%  และบริษัท ทุนลดาวัลย์ จำกัด ถือหุ้น 2% ซึ่งบริษัทจะสามารถรับรู้ผลประกอบการได้ทันทีหลังจากการโอนหุ้นดังกล่าว